06.02.2023 Bedriftsbesøk – Herøy Rotaryklubb

Frammøtte: 23 medlemmar

Tema: Bass Brothers

Bedriftsbesøk i Herøy bedrifta Bass Brothers på Myklebust, i deira nye lokaler som er under oppussing, innflytting i løpet av våren. Vi møtte eigar Frode Sævik, som fortalte sin historie frå han slutta skulegang etter 7 år, til han no er eigar av ei bedrift som i dag er leiande i Norge på bilstereo, med ei omsetning i 2022 på over 30 millioner og 9 tilsette. Han fortel at han fekk hjelp frå mor til fritaking av skule etter 7 år, skule var ikkje noko for han, men han var god i matte på sin måte, han sier mor såg han, at foreldra har støtta og hjelpt han. Han tok til i arbeid 15 år gammal. Han fekk jobb på Remo 17 år gammal, der lærte han m.a. det å drive butikk. Starta firma i lag med far sin i 1994, der fekk han som han seier rote med bilstereo og selde bilstereo. Starten på stereo var på bakrommet i faren sin butikk «Lysrøret». I 1997 opna han og ein annen aktør butikk i Molde. I mai 2000 etablerte han bedrift i Frantzenbygget, det var Brass Brothers, som no. I 2003 leigde han lokale med Sigurd Teige. I 2004 kjøpte han hus i Fosnavågen og dreiv butikken der til dei grunna veksten i aktiviten kjøpte bygget på Myklebust. Det var lik omsetning i mange år. I 2017 steig omsetninga. I 2020 omsetning på 18 millioner, 2021 omsetnig 29 millioner, 2022 over 30 millioner. Kalkye er 40 millioner i året. Volvo Norge er størst kunde, Bertel & Steen og andre. Det er viktig å ha stort lager for hurtig levering. Merkevare bygging er hans satsing, smala inn til det spesifikke til eige produkt med namn og loga. Vi blei vist rundt i dei nye lokala og fekk fortalt om planar for framtidig drift og satsing og smarte løysninga. Stor takk til Frode Sævik som fortalde om ei imponerande bedrift i vekst og utvikling.

Ref.Lilly-Åse skogen